stanford-oval/wikipedia huggingface dataset:
True Romance
Juoni

Clarence Worley (Christian Slater) on Elvistä ja Taistelulajielokuvia ihaileva mies, joka etsii todellista rakkautta, Clarence löytää tämän puhelintyttö Alabamasta (Patricia Arquette). Clarence huomaa Alabaman pelkäävän parittajaansa Drexlliä (Gary Oldman), niinpä Clarence menee tappamaan parittajan. Tapettuaan parittajan Clarence nappaa mukaansa laukullisen kokaiinia ja lähtee Alabaman kanssa pakomatkalle perässään poliisit ja gangsterit.
Näyttelijät

| 0 | 1 | 2 |
| --- | --- | --- |
|  Christian Slater  | … |  Clarence Worley   |
|  Patricia Arquette  | … |  Alabama Whitman   |
|  Dennis Hopper  | … |  Clifford Worley   |
|  Val Kilmer  | … |  Mentori   |
|  Gary Oldman  | … |  Drexl Spivey   |
|  Brad Pitt  | … |  Floyd   |
|  Christopher Walken  | … |  Vincenzo Coccotti   |
|  Bronson Pinchot  | … |  Elliot Blitzer   |
|  Samuel L. Jackson  | … |  Big Don   |
|  Michael Rapaport  | … |  Dick Ritchie   |
|  Saul Rubinek  | … |  Lee Donowitz   |
|  Conchata Ferrell  | … |  Mary Louise Ravencroft   |
|  James Gandolfini  | … |  Virgil   |
|  Anna Thomson  | … |  Lucy   |
|  Victor Argo  | … |  Lenny   |
|  Chris Penn  | … |  Nicky Dimes   |
|  Tom Sizemore  | … |  Cody Nicholson   |
Arvioita

Video-oppaassa vuodelta 1994 Bello Romano luonnehtii True Romancea modernin tyylikkääksi mutta silti lajityyppiä kunnioittavaksi, ja paikoin todella veriseksi. Hän antaa sille neljä tähteä viidestä, mikä vastaa sanallista arviota ”erinomainen”.
Kohtelu Suomessa

Valtion elokuvatarkastamo asetti elokuvalle ennakkotarkastuksessa 18.5.1994 ikärajan KK (Kokonaan kielletty), joten elokuvaa ei ollut laillista Suomessa esittää eikä levittää. Valituskierroksen jälkeen valtion elokuvalautakunta päätti sallia elokuvan 26.5.1994 ikärajalla K18, mutta sekin vasta reippaiden leikkausten jälkeen. Myöhemmissäkään, vielä enemmän leikatuissa tarkastuksissa ikäraja ei laskenut alle K18, joten elokuvaa ei siten saanut voimassa olevan videolain vuoksi Suomessa levittää lainkaan VHS-videona.
Näkemiin lapset

| Näkemiin lapset> Au revoir les enfants |
| --- | --- |

Ohjaaja:  Louis Malle
Käsikirjoittaja:  Louis Malle
Tuottaja:  Louis Malle
Säveltäjä:  Franz Schubert Camille Saint-Saëns
Kuvaaja:  Renato Berta
Leikkaaja:  Emmanuelle Castro
Pukusuunnittelija:  Corinne Jorry
Pääosat:  Gaspard Manesse Raphael Fejtö Philippe Morier-Genoud Francine Racette
Valmistustiedot
Valmistusmaa:  Ranska Saksan liittotasavalta
Ensi-ilta:  1987
Kesto:  104 min
Alkuperäiskieli:  ranska, saksa
Aiheesta muualla
IMDb 
Elonet
AllMovie
Infobox OKNimi-testi OK: 
Näkemiin lapset (Au revoir les enfants) on ranskalainen draamaelokuva vuodelta 1987. Omaelämäkerrallisen tarinan käsikirjoitti, tuotti ja ohjasi Louis Malle.
Juoni

Talvella 1943–1944 Julien Quentin palaa isoveljensä kanssa lomalta kouluunsa, karmeliittamunkkien ylläpitämään sisäoppilaitokseen natsien miehittämässä Ranskassa. Yökastelusta ja koti-ikävästä kärsivä herkkä 12-vuotias näyttelee kovaluonteista koulutovereilleen.
Eräänä päivänä rehtori, isä Jean, esittelee kolme uutta oppilasta. Yksi heistä, Jean Bonnet, on samanikäinen kuin Julien. Muiden oppilaiden tavoin Julien aluksi hyljeksii matematiikassa ja pianonsoitossa lahjakasta tulokasta.
Yöllä Julien herää makuusalissa ja huomaa Bonnet’n pitävän päässään juutalaisten päähinettä ja rukoilevan hiljaa hepreaksi. Myöhemmin toverinsa kaappia tutkimalla Julien saa selville, että Jean Bonnet on oikealta nimeltään Jean Kippelstein. Rehtori on antanut juutalaispojalle turvapaikan koulusta. Vähitellen Julienistä ja Jeanista tulee kuitenkin parhaat ystävät.
Kun Julienin äiti tulee vierailupäivänä kouluun, poika kysyy äidiltään voisiko Jean tulla heidän kanssaan lounaalle ravintolaan, kun tämän omat vanhemmat eivät päässeet paikalle. Ravintolapöydässä puhe kääntyy Julienin isään, tehtaanomistajaan. Kun samaa sisäoppilaitosta käyvä isoveli François kysyy Julieniltä, kannattaako tämä vielä saksalaismielistä marsalkka Pétainiä, äiti toteaa nopeasti että tuskin kukaan enää kannattaa. Ravintolaan saapuva miliisi yrittää poistaa siellä lounastavan juutalaismiehen, ja Julienin äiti joutuu sanaharkkaan miliisin kanssa kunnes eräs natsiupseeri käskee miliisiä lähtemään.
Pian tuon tapauksen jälkeen apukokki Joseph jää kiinni myytyään koulun ruokatavaroita mustassa pörssissä ja ilmiantaa rikoskumppaneikseen eräitä koulun oppilaita, myös Julienin ja tämän veljen. Rehtori antaa potkut Josephille, muttei rankaise oppilaita ettei joutuisi huonoihin väleihin näiden vanhempien kanssa.
Kylmänä tammikuun aamuna 1944 Gestapo tulee pitämään yllätystarkastusta kouluun etsiäkseen piilotettuja juutalaisia. Kun Julienin luokkaa tullaan tarkastamaan, hän tahtomattaan paljastaa Bonnet’n vilkaisemalla tätä väärällä hetkellä.
Kaksi muutakin juutalaispoikaa löydetään ja oppilaat kerätään seisomaan koulun pihalle. Gestapo-upseeri tuomitsee puheessaan rehtorin suojelutoimet ja haukkuu kaikkia ranskalaisia heikoiksi ja kurittomiksi. Kun rehtoria ja kolmea juutalaispoikaa viedään portista ulos, kauhistuneet pojat huutavat hädissään hyvästinsä isä Jeanille. Rehtori vastaa: ”Näkemiin lapset, nähdään pian!”
Elokuvan lopuksi aikuistuneen Julienin ääni kertoo lyhyen epilogin:
Bonnet, Negus ja Dupré kuolivat Auschwitzissa, isä Jean Mauthausenissa. Koulu avattiin uudelleen lokakuussa. Yli 40 vuoden jälkeenkin muistan tuon tammikuun aamun jokaisen sekunnin, ja tulen muistamaan kuolemaani asti.
Vastaanotto

Näkemiin lapset voitti Kultaisen leijonan Venetsian elokuvajuhlilla 1987. Seuraavana vuonna se voitti seitsemän César-palkintoa muun muassa parhaan ohjaajan, parhaan elokuvan ja parhaan käsikirjoituksen sarjoissa. Se oli Oscar-ehdokkaana parhaan vieraskielisen elokuvan ja parhaan alkuperäiskäsikirjoituksen sarjoissa. Lisäksi se oli Golden Globe -ehdokkaana ei-englanninkielisten elokuvien sarjassa ja sai parhaan elokuvan ja parhaan ohjauksen Bafta-palkinnot.
The New York Timesin kriitikot valitsivat Näkemiin lapset vuonna 2004 yhdeksi kaikkien aikojen tuhannesta parhaasta elokuvasta maailmassa.
Helsingin Sanomien Mikael Fränti piti elokuvaa Louis Mallen parhaana. Hänestä Malle liittää kipeän muiston omasta alitajunnastaan  sopusuhtaisesti oman maan lähihistorian murheellisiin tapahtumiin, estetisoimatta ja osoittelematta.
Käännös suomeksi
Enter the Ninja

| Enter the Ninja |
| --- | --- |

Ohjaaja:  Menahem Golan
Käsikirjoittaja:  Dick Desmond Mike Stone
Tuottaja:  Yoram Globus Menahem Golan
Säveltäjä:  Michael Lewis
Kuvaaja:  David Gurfinkel
Pääosat:  Franco Nero Alex Courtney Susan George Shō Kosugi
Valmistustiedot
Valmistusmaa:  Yhdysvallat
Tuotantoyhtiö:  Golan-Globus Productions
Levittäjä:  Fandango at Home
Ensi-ilta:  17. heinäkuuta 1981
Kesto:  101 min
Alkuperäiskieli:  Englanti
Seuraaja:  Ninjan kosto
Aiheesta muualla
IMDb 
Elonet
AllMovie
Infobox OKNimi-testi OK: 
Enter the Ninja on vuonna 1981 ensi-iltansa saanut toimintaelokuva. Elokuvan ohjasi Menahem Golan. Pääosissa esiintyvät Franco Nero, Alex Courtney, Susan George ja Shō Kosugi.
Juoni

Elokuva kertoo juuri ninjaksi valmistuneesta, Colesta. Cole matkustaa tapaamaan vanhaa ystäväänsä Frankia joka puolustaa pientä maaplänttiään kieroilta rosvoilta. Colen puolustaessa ystäväänsä, hän saa myös rosvojen vihat niskoilleen. Mutta rosvot eivät mahda taistelutaitoja omaavalle Colelle mitään. Ei aikaan kun rosvojen päällikkö palkkaa toisen vaarallisen ninjan, Hasegawan tappamaan Colen ja tämän ystävät.
Näyttelijät

| 0 | 1 | 2 |
| --- | --- | --- |
|   Franco Nero   | … |   Cole   |
|   Alex Courtney   | … |   Frank Landers   |
|   Susan George   | … |   Mary Ann Landers   |
|   Shō Kosugi   | … |   Hasegawa   |
|   Christopher George   | … |   Charles Venarius   |
Jatko-osat

Elokuvalle valmistui kaksi jatko-osaa Ninjan kosto ja Ninja 3 – lopullinen taistelu, jotka eivät suoranaisesti liity toisiinsa tarinoiltaan.
Kohtelu Suomessa

Valtion elokuvatarkastamo määräsi elokuvalle ennakkotarkastuksessa 4.9.1981 ikärajan KK (Kokonaan kielletty), joten elokuvaa ei saanut laillisesti Suomessa esittää eikä levittää. Elokuvasta on olemassa useita minuutteja leikattu VHS-julkaisu noin vuodelta 1987, joten se lienee saanut leikattuna versiona levitysluvan noina vuosina.
Aiheesta muualla

Leffatykin arvostelu
Juho Liuksiala

| Juho Liuksiala> Henkilötiedot |
| --- | --- |
Syntynyt: 2. marraskuuta 1995 (ikä 29) Vammala, Suomi
Kansalaisuus:   Suomi
Jääkiekkoilija
Lempinimi:  Koira, Dogi
Pelipaikka:  oikea laitahyökkääjä
Maila:  oikea
Pituus:  173 cm
Paino:  80 kg
Seura
Seura:  Södertälje SK
Sarja:  HockeyAllsvenskan
Pelinumero:  20
Pelaajaura
Pääsarjaura:  2015–
Aik. seurat:  Ilves (SML) KOOVEE (Mestis) Sport (SML) Nybro IF (Ruotsi3/Allsv.)
Juho Liuksiala (s. 2. marraskuuta 1995 Vammala) on suomalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Södertälje SK:ssa. Hän on pelipaikaltaan oikea laitahyökkääjä. Liuksiala laukoo oikealta.
Muuta

Liuksiala on käynyt Tampereen Kauppaoppilaitoksessa sporttimerkonomi-linjan.
Kunming

| Kunming 昆明 |
| --- | --- |

 Kunming
 Koordinaatit: 25°04′N, 102°41′E 
Valtio:  Kiina
Maakunta:  Yunnan
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  21 001 km²
Korkeus:  1 892 m
Väkiluku (2010):  6 432 209
 – Väestötiheys:  360,28 as./km²
Aikavyöhyke:  UTC+8
 
 www.km.gov.cn 
Infobox OKVirheellinen NIMI-arvo: 
Kunming (kiin. 昆明, pinyin: Kūnmíng) on Yunnanin maakunnan pääkaupunki Kiinassa. Kaupunki sijaitsee ylätasangolla noin 1 900 metrin korkeudessa. Kunming on suojaisessa laaksossa, jota suojaa kolmelta suunnalta vuoret ja pohjoisesta Dianjärvi. Asukkaita Kunmingissa oli vuonna 2015 6,68 miljoonaa.
Kunming oli tärkeä väliasema eteläisen silkkitien varrella. Kaupungin kautta kulki Kiinan ja Vietnamin välinen rautatie. Liittoutuneet käyttivät kaupungin kautta kulkenutta Burman tietä toisessa maailmansodassa huoltoreittinä.
Ilmasto

Kunmingissa on Köppenin ilmastoluokituksen mukaan lauhkea meri-ilmasto. Kesät ovat lämpimiä ja sateisia, talvella on kuivaa ja viileää. Vuoden keskilämpötila on noin 15 °C ja keskimääräinen sademäärä 1 000 millimetriä. Heinäkuu on lämpimin kuukausi. Silloin vuorokauden keskilämpötila on noin 20 °C. Viilein kuukausi on tammikuu, jolloin keskilämpötila on noin 8 °C. Sateisin kuukausi on heinäkuu, jolloin sataa keskimäärin noin 210 millimetriä. Tammikuu puolestaan on kuivin kuukausi. Silloin keskimääräinen sadanta on 12 millimetriä.
Historia

Dianjärven ympäristössä on ollut ihmisasutusta jo 30 000 vuotta sitten. 200-luvulla eaa. Chu-valtion alueelta Jangtsejoen keskijuoksulta saapunut Zhuangqiao perusti seuraajineen Dianjärven ympäristöön Dianin kuningaskunnan. Vuonna 109 eaa. läntisen Han-dynastian hallitsija Wun  valtakaudella Dianin kuningaskunnasta tuli osa Han-dynastian alueita Yizhoun prefektuurin nimellä. Alue oli tuolloin tärkeä liikenteen solmukohta, joka yhdisti Kiinan sisämaata silkkitien eteläiseen haaraan. Sui-dynastian kaudella kaupunki tunnettiin nimellä Kunzhou ja 700-luvulta eteenpäin alueen kuuluessa Nanzhaon ja Dalin kuningaskuntiin kiinalaiset tunsivat sen nimellä Tuodong. Nykyisen nimensä se sai vuonna 1275, kun mongolitaustainen Yuan-dynastia teki siitä Yunnanin maakunnan pääkaupungin. Monet historioitsijat pitävät Kunmingia Marco Polon Yachi-nimellä kutsumana kaupunkina.
Kunming oli pitkään kahden tärkeän kauppareitin risteyspaikka, länteen Daliin ja Burmaan ja etelään Mengzijoen kautta Punaisellejoelle ja Kaakkois-Aasiaan. Maailmalle kaupunki avautui varsinaisesti kuitenkin vasta 1906-10, jolloin valmistui rautatie tuolloin Ranskan siirtomaa Vietnamissa sijainneelle Hải Phòngin satamalle. Vuonna 1908 Kunming avattiin ulkomaankaupalle ja 1930-luvulla sen kasvu kiihtyi entisestään, kun kaupunkiin rakennettiin ensimmäiset sinne johtavat maantiet Chongqingistä ja Guiyangista. Kiinan–Japanin sodan sytyttyä vuonna 1937 suuri määrä kiinalaisia pakeni maan lounaisosiin ja heidän mukanaan tuotiin tehtaita turvaan japanilaisilta pommikoneilta. Tehtaiden ohella kaupunkiin evakuoitiin myös yliopistoja ja muita korkeakouluja. Kiinan sisällissodan jälkeen Kunming kehittyi nopeasti teollisuuden keskukseksi, jollaisena se jäi merkitykseltään Lounais-Kiinassa vain Chongqingin taakse.
Hallinnollinen jako

Kumning on prefektuuritason kaupunki, joka jakautuu piirikuntatasolla 14 osaan (kuuteen kaupunkipiiriin, yhteen piirikuntatason kaupunkiin, neljään piirikuntaan ja kolmeen autonomiseen piirikuntaa).
| Kunmingin hallinnollinen jako piirikuntatasolla |
| --- | --- | --- | --- |

| # | Nimi | Kiinan merkit | Pinyin |
Keskustapiirit
| 1 | Panlong (kaupunkipiiri) | 盘龙区 | Pánlóng Qū |
| 2 | Wuhua (kaupunkipiiri) | 五华区 | Wǔhuá Qū |
| 3 | Guandu (kaupunkipiiri) | 官渡区 | Guāndù Qū |
| 4 | Xishan (kaupunkipiiri) | 西山区 | Xīshān Qū |
Lähiöpiiri
| 7 | Chenggong (kaupunkipiiri) | 呈贡区 | Chénggòng Qū |
Satelliittikaupunki ja reunapiiri
| 5 | Dongchuan (kaupunkipiiri) | 东川区 | Dōngchuān Qū |
| 6 | Anning (kaupunki) | 安宁市 | Ānníng Shì |
Maaseutu
| 8 | Jinning | 晋宁县 | Jìnníng Xiàn |
| 9 | Fumin | 富民县 | Fùmín Xiàn |
| 10 | Yiliang | 宜良县 | Yíliáng Xiàn |
| 11 | Songming | 嵩明县 | Sōngmíng Xiàn |
| 12 | Shilinin yiden autonominen piirikunta | 石林彝族自治县 | Shílín Yízú Zìzhìxiàn |
| 13 | Luquanin yiden ja miaojen autonominen piirikunta | 禄劝彝族苗族自治县 | Lùquàn Yízú Miáozú Zìzhìxiàn |
| 14 | Xundianin hui-kansan ja yiden autonominen piirikunta | 寻甸回族彝族自治县 | Xúndiàn Huízú Yízú Zìzhìxiàn |
Liikenne

Kunmingista on rautatieyhteys Guiyangiin, Chengduun, Nanningiin ja Vietnamiin. Kaupunkiin kulkee myös neljä merkittävää Kaakkois-Kiinan moottoritietä. Kunming Changshuin kansainväliseltä lentoasemalta lähtee säännöllisesti lentoja Kiinan suurimpiin kaupunkeihin ja ulkomaille.
Koulutus

Kunmingissa toimii useita eri yliopistoja, lääketieteellisiä ja teknisiä kouluja sekä tiedelaitoksia. Joitakin näistä ovat vuonna 1922 perustettu Yunnanin yliopisto, vuonna 1925 perustettu tiede- ja teknologiayliopisto ja Yunnanin maatalousyliopisto, joka on toiminut omana laitoksenaan vuodesta 1958.
Talous

Vuonna 2017 Kunmingin bruttokansantuote oli 396,8 miljardia renminbia (yuan, CNY), mikä teki henkilöä kohden 59 656 CNY. Vuonna 2015 teollisuuden osuus bruttokansantuotteesta oli 26 % ja suurin talouden ala oli palvelusektori, jonka osuus oli 55 %. Kaupungin teollisuuden aloihin kuuluvat esimerkiksi tupakka-, metalli-, kone-, elektroniikka- ja lääketeollisuus. Metalliteollisuus tuottaa pääasiassa kuparia, lyijyä ja sinkkiä, sekä rautaa ja terästä. Kaupungissa tuotetaan myös sähkölaitteita ja autoja. Tupakkateollisuudesta ja ruuanjalostuksesta tuli merkittäviä teollisuuden osa-aloja 1980-luvun jälkeen. Palvelualan tärkein osa-alue on turismi. Lähistön merkittävimmät matkailukohteet ovat Dianjärvi ja kivimetsä.
Aiheesta muualla

Kuvia tai muita tiedostoja aiheesta Kunming Wikimedia Commonsissa
Radio86.fi:  Kunming – Ikuisen kevään kaupunki
| n k  Kiinan alueiden pääkaupungit |
| --- | --- |
Kansallinen:  PRC Peking  ROC Taipei 
Maakunnat:  AH Hefei  FJ Fuzhou  GD Kanton  GS Lanzhou  GZ Guiyang  HA Zhengzhou  HB Wuhan  HE Shijiazhuang  HI Haikou  HL Harbin  HN Changsha  JL Changchun  JS Nanjing  JX Nanchang  LN Shenyang  QH Xining  SC Chengdu  SD Jinan  SN Xi’an  SX Taiyuan  YN Kunming  ZJ Hangzhou 
Autonomiset alueet:  GX Nanning  NM Hohhot  NX Yinchuan  XJ Ürümqi  XZ Lhasa 
Itsehallinnolliset kunnat:  BJ Tongzhou  CQ Yuzhong  SH Huangpu  TJ Hexi 
Erityishallintoalueet:  HK Hongkong  MO Macao 
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Japani  Tšekki 
Maantieteelliset:  MusicBrainz area 
Muut:  NARA  IdRef 
Kunmingin vanhaa kaupunginmuuria valokuvassa vuodelta 1944-1945.
Kunming Changshuin lentokenttää.
Kunmingin keskustaa.
Jäähyväiset jalkavaimolle

| Jäähyväiset jalkavaimolle> Ba wang bie ji |
| --- | --- |

Ohjaaja:  Chen Kaige
Käsikirjoittaja:  Lilian Lee Lei Bik-Wa Lu Wei
Perustuu:  Lilian Leen romaaniin
Tuottaja:  Hsu Feng
Säveltäjä:  Zhao Jiping
Kuvaaja:  Gu Changwei
Leikkaaja:  Pei Xiaonan
Pääosat:  Leslie Cheung Zhang Fengyi Gong Li
Valmistustiedot
Valmistusmaa:  Kiina
Tuotantoyhtiö:  Miramax Films
Levittäjä:  Miramax Netflix iTunes
Ensi-ilta:  15. lokakuuta 1993 (Yhdysvallat)
Kesto:  171 min
Alkuperäiskieli:  mandariinikiina
Aiheesta muualla
IMDb 
Elonet
AllMovie
Infobox OKNimi-testi OK: 
Jäähyväiset jalkavaimolle (Ba wang bie ji) on vuonna 1993 valmistunut Chen Kaigen ohjaama kiinalainen elokuva. Se on keskeinen kiinalaisten elokuvien niin sanotun viidennen sukupolven edustaja. Viides sukupolvi toi kiinalaiset elokuvantekijät maailman tietoisuuteen.
Monien viidennen sukupolven elokuvien tapaan Jäähyväiset jalkavaimolle kuvaa Kiinan 1900-luvun puolivälin poliittisen myllerryksen vaikutuksia yksittäisten ihmisten, perheiden ja ryhmien elämään – tässä tapauksessa kahden Pekingin oopperan tähden sekä heidän väliinsä ilmestyvän naisen.
Elokuva perustuu Lilian Leen romaaniin. Hän osallistui myös elokuvan käsikirjoittamiseen.
Vastaanotto

Jäähyväiset jalkavaimolle jakoi vuoden 1993 Cannesin elokuvajuhlien Kultaisen palmun Jane Campionin Pianon kanssa. Se sai myös parhaan ei-englanninkielisen elokuvan Bafta-palkinnon 1993 ja Golden Globe -palkinnon parhaana vieraskielisenä elokuvana 1994.
The New York Timesin kriitikot valitsivat Jäähyväiset jalkavaimolle vuonna 2004 yhdeksi kaikkien aikojen tuhannesta parhaasta elokuvasta. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon.
Helsingin Sanomissa Helena Ylänen piti elokuvan parhaina jaksoina poikien varttumista oopperakoulussa, kun taas aikuisuuden tapahtumat on kerrottu viitteellisemmin. ”Jäähyväiset jalkavaimolle on varsin surullinen tarina, mutta sen pitää vauhdissa ja eloisana tapahtumien valtaisa virta ja värien raivoisa energia.” Video-oppaassa vuodelta 1994 Olavi Similä luonnehtii elokuvaa yhtäältä loisteliaasti kuvatuksi, hehkuvaksi historialliseksi draamaksi ja toisaalta näkemykselliseksi psykologiseksi tutkielmaksi. Hän antaa sille neljä tähteä viidestä, mikä vastaa sanallista arviota ”erinomainen”..
Exercitia spiritualia

Exercitia spiritualia
Exercitia spiritualia (suom. Hengellisiä harjoituksia) oli jesuiittaveljeskunnan perustaja Ignatius Loyolan vuosina 1522–1548 kirjoittama teos. Sitä pidetään "jesuiittojen hengellisen kirjallisuuden klassisena dokumenttina", mikä lisää teoksen merkittävyyttä.
Teos sisältää paljon erilaisia jesuiittaveljeskuntaan liittyviä ohjeita ja toteamuksia:
»Ihminen on luotu ylistämään Jumalaa, meidän Herraamme ja osoittamaan hänelle kunnioitusta sekä palvelemaan häntä ja siten pelastamaan sielunsa. Kaikki muu maan päällä on luotu ihmistä varten, tukemaan häntä siinä päämäärässä, jota varten hänet itsensä on luotu. Se merkitsee, että ihmisen pitää käyttää sitä, sikäli kun se palvelee hänen olemassaolonsa päämäärän saavuttamista, ja luovuttava siitä, sikäli kun se estää häntä saavuttamasta sitä. Sen tähden on tarpeen suhtautua välinpitämättömästi kaikkeen siihen maan päälle luotuun mikä on vapaan tahtomme varassa eikä ole meiltä kiellettyä; ettemme toivo enempää terveyttä kuin sairautta, rikkautta enempää kuin köyhyyttä, kunniaa enemmän kuin halveksuntaa, pitkää elämää enempää kuin lyhyttä – ja niin edelleen kaikessa muussakin; vaadimme ja valitsemme yksinomaan sellaista, mikä palvelee sitä päämäärä, jota varten meidät on luotu.» 
(Ote Exercitia spiritualiasta.)
Aiheesta muualla

Ignatius de Loyola: Hengellisiä harjoituksia; käännös ja kommentaari: Seppo A. Teinonen, STKS 128. Kansalliskirjaston digitaaliset aineistot
näytä
keskustele
Jesuiitta-aiheiset artikkelit()
| --- | --- |
Historia:  Jesuiittojen historia  Regimini militantis Ecclesiae 
Hengellisyys:  Exercitia spiritualia  Ad maiorem Dei gloriam  Magis 
Tunnettuja jesuiittoja:  Ignatius Loyola  Francisco Xavier  Peter Faber  Aloysius Gonzaga  Roberto Bellarmino  Petrus Canisius  Edmund Campion
Korppikotkan kolme päivää

| Korppikotkan kolme päivää> Three Days of the Condor |
| --- | --- |

Ohjaaja:  Sydney Pollack
Käsikirjoittaja:  Lorenzo Semple Jr. David Rayfiel
Perustuu:  James Gradyn romaaniin
Tuottaja:  Dino De Laurentiis
Säveltäjä:  Dave Grusin
Kuvaaja:  Owen Roizman
Leikkaaja:  Don Guidice
Pääosat:  Robert Redford Faye Dunaway Cliff Robertson Max von Sydow
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Mokép Netflix
Ensi-ilta:  1975
Kesto:  118 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Korppikotkan kolme päivää (Three Days of the Condor) on Sydney Pollackin ohjaama poliittinen jännityselokuva vuodelta 1975.
Sen pääosia esittävät Robert Redford, Faye Dunaway, Cliff Robertson ja Max von Sydow. Lorenzo Semple Jr. ja David Rayfiel käsikirjoittivat elokuvan vuonna 1974 ilmestyneen James Gradyn samannimisen jännitysromaanin pohjalta.
Juoni

Joe Turner (Robert Redford) työskentelee julkaistujen tekstien analysoijana CIA:n pienessä, kustannusyhtiöksi naamioidussa sivutoimistossa Manhattanilla. Turnerin koodinimi on Condor eli korppikotka. Hän on juuri raportoinut CIA:n päämajaan eräästä heikkolaatuisesta jännitysromaanista, sen oudoista juonielementeistä ja erikoisesta valikoimasta kieliä, joille romaani on käännetty. Päivänä jona hän odottaa palautetta raportistaan, hän lähtee noutamaan lounasta. Sillä aikaa ryhmä aseistettuja miehiä, johtajanaan palkkamurhaaja Joubert (Max von Sydow) tunkeutuu toimistoon, ampuu koko henkilökunnan hengiltä ja poistuu yhtä nopeasti kuin tulikin.
Turner palaa, toteaa tapahtuneen ja ymmärtää olevansa suuressa vaarassa. Hän soittaa CIA:n päämajaan ja sopii paikan mistä hänet tullaan pelastamaan. Tapaaminen osoittautuu kuitenkin ansaksi, jonka Turner täpärästi välttää. Turner valitsee satunnaisen naisen, Kathy Halen (Faye Dunaway) ja pakottaa tämän piilottamaan hänet asuntoonsa Brooklyniin. Siellä Turner pitää naista vankina omassa kodissaan ja yrittää saada selville, mitä on tekeillä. Naisen ymmärtäessä tilanteen heidän suhteensa lämpenevät ja he harrastavat seksiä. Pian Turnerin piilopaikka tulee tappajien tietoon, ja asuntoon tunkeutuu postinkantajaksi naamioitunut murhaaja. Taistelun jälkeen Turnerin onnistuu tappaa tunkeutuja.
Turner tajuaa ettei voi luottaa kehenkään CIA:ssa ja aloittaa kissa- ja hiiri-leikkinsä CIA:n New Yorkin päällikön Higginsin (Cliff Robertson) kanssa. Turner onnistuu entisenä puhelinasentajana salakuuntelemaan Joubertin puhelun eräälle Atwoodille. Hän selvittää Atwoodin osoitteen Washingtonissa ja tunkeutuu tämän asuntoon aseella uhaten. Turner saa selville, että hänen tekemänsä raportti oli auttanut paljastamaan salaliiton Lähi-idän öljykenttien valtaamiseksi. Yllättäen asuntoon ilmestyy Joubert, joka ei tapakaan Turneria vaan Atwoodin. Joubert kertoo toimeksiantonsa muuttuneen: hän toimii taas CIA:n puolella. Hän kohtelee hämmentynyttä Turneria hyvin ja neuvoo tätä pakenemaan ulkomaille. Turner ei innostu, ja Joubert sanoo Turnerin olevan yhä tappolistalla. Hän tuntuu jopa tietävän, miten murha aiotaan tehdä.
Turner palaa New Yorkiin ja tapaa Higginsin vilkkaalla kadulla, The New York Timesin toimitalon edessä. Higgins puolustaa öljykenttien valtaussuunnitelmaa Yhdysvaltain tulevaisuuden turvaamisen nimissä. Turner kertoo vuotaneensa jutun lehdistölle. Higgins kysyy, miten Turner voi olla varma että juttu julkaistaan. Hämmentyneen näköinen Turner alkaa kävellä pois, ja Higgins huutaa hänen peräänsä: ”Voit yrittää paeta, mutta miten kauas pääset jos juttua ei julkaistakaan?” Elokuva päättyy pysäytyskuvaan Turnerista ohittamassa joululauluja laulavaa pelastusarmeijalaisryhmää.
Rooleissa

| 0 | 1 | 2 |
| --- | --- | --- |
|  Robert Redford  | … |  Turner   |
|  Faye Dunaway  | … |  Kathy Hale   |
|  Cliff Robertson  | … |  Higgins   |
|  Max von Sydow  | … |  Joubert   |
|  John Houseman  | … |  Wabash   |
|  Addison Powell  | … |  Atwood   |